## Odluka o privremenom usklađivanju naknada osobnoga dohotka u svezi s pravom na prekvalifikaciju ili dokvalifikaciju i naknada osobnoga dohotka u svezi s pravom na zaposlenje od 1. kolovoza 1991.

### NN 54/1991 (18.10.1991.), Odluka o privremenom usklađivanju naknada osobnoga dohotka u svezi s pravom na prekvalifikaciju ili dokvalifikaciju i naknada osobnoga dohotka u svezi s pravom na zaposlenje od 1. kolovoza 1991.

# REPUBLIČKI FOND MIROVINSKOG I INVALIDSKOG OSIGURANJA

Na temelju članka 123. zakona o mirovinskom i invalidskom osiguranju
("Narodne novine", br. 26/83 5/86, 42/87, 34/89, 57/89, 40/90
i 9/91) i članka 6. točke 12. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 58/90), Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 9. listopada 1991. donosi

## ODLUKU

### o privremenom usklađivanju naknada osobnoga dohotka u svezi s pravom na prekvalifikaciju ili dokvalifikaciju i naknada osobnoga dohotka u svezi s pravom na zaposlenje od 1. kolovoza 1991.

1. Naknade osobnoga dohotka u svezi s pravom na prekvalifikaciju ili
dokvalifikaciju i naknade osobnoga dohotka u svezi s pravom na zaposlenje
(članak 52. stavak 1. toč. 1 i 2. Zakona o mirovinskom i invalidskom osiguranju)
koje osigurava i isplaćuje Republički fond mirovinskog i invalidskog osiguranja
radnika Hrvatske, ako osnovica za određivanje naknade nije utvrđena na
temelju osobnoga dohotka iz godine 1991, koje su povećane od 1. ožujka
199t. za 5,01%, prema Odluci o usklađivanju naknada osobnoga dohotka u
svezi s pravom na prekvalifikaciju ili dokvalifikaciju i naknada osobnoga
dohotka u svezi s pravom na zaposlenje od 1. ožujka 1991. ("Narodne
novine" broj 22/91), od 1. svibnja 1991. za 10,2% prema Odluci o usklađivanju
naknada osobnoga dohotka u svezi s pravom na prekvalifikaciju ili dokvalifikaciju
i naknada osobnoga dohotka u svezi s pravom na zaposlenje od 1. svibnja
1991. ("Narodne novine", broj 33/91), i od 1. lipnja 1991. za
6,52% prema Odluci o usklađivanju naknada osobnoga dohotka u svezi s pravom
na prekvalifikaciju i dokvalifikaciju i naknada osobnoga dohotka u svezi
s pravom na zaposlenje od 1. lipnja 1991. ("Narodne novine",
broj 40/91), povećavaju se od 1. kolovoza za 5%.

2. Naknade osobnoga dohotka iz točke 1. ove odluke ostvarene 1. kolovoza
1991. ili poslije toga dana a koje nisu povećane za 5,01%, 10,2% i 6,52%,
povećavaju se od dana ostvarivanja prava za 29,428%.

3. Kao osnovica za povećanje naknade prema točki 1. ove odluke služi
svota naknade koja je invalidu rada pripadala na dan 1. kolovoza 1991,
a kao osnovica za povećanje naknade prema točki 2. ove odluke, služi svota
naknade koja je invalidu rada pripadala, odnosno pripada, na dan ostvarivanja
prava na naknadu.

4. Povećanje naknade iz toč. 1. i 2. ove odluke obavit će se po službenoj
dužnosti, bez donošenja rješenja.

5. Ova odluka stupa na snagu osmoga dana od dana objave u "Narodnim
novinama", a primjenjuje se od 1. kolovoza 1991.

Klasa: 140-13/91-01/2589

Urbroj: 341-99-02/1-91

Zagreb, 9. listopada 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 54/1991-1487